R E P U B L I K A H R V A T S K A

OSNOVNA ŠKOLA BIOGRAD

B I O G R AD N A M O R U

KLASA: 372-03/19-01/01

URBROJ: 2198/16-11-01-19-1

U Biogradu na Moru, 18. 9. 2019.

Na temelju članka 13. Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije (Službeni glasnik Zadarske županije broj 21/18) te Odluke Školskog odbora Osnovne škole Biograd od 13. rujna 2019. godine, Osnovna škola Biograd, Biograd na Moru koju zastupa ravnatelj Jordanko Miloš, prof., objavljuje

**JAVNI NATJEČAJ**

**ZA DAVANJE U ZAKUP ŠKOLSKE SPORTSKE DVORANE I SPORTSKOG IGRALIŠTA OSNOVNE ŠKOLE BIOGRAD, BIOGRAD NA MORU**

**I.**

Natječajem se daje u zakup :

* **školska sportska** **dvorana** sa svlačionicama i sanitarnim čvorom veličine 1.609 m2 koja se nalazi u prizemlju do školske zgrade Osnovne škole Biograd, Biograd na Moru, Dr. Franje Tuđmana 27
* **školsko sportsko igralište** s označenim igralištem za košarku, rukomet, odbojku, mali nogomet koje se nalazi uz školsku sportsku dvoranu

1. Dvorana se daje u zakup za sportske aktivnosti i druge programe koji se u njoj mogu izvoditi.

Igralište se daje u zakup za sportske aktivnosti i druge programe koji se na njemu mogu izvoditi.

1. Školska sportska dvorana se daje u zakup na određeno vrijeme od 1. listopada 2019. do 30. lipnja 2020. godine od ponedjeljka do petka u vremenu od 15:30 do 18:00 sati.

Školsko sportsko igralište se daje u zakup na određeno vrijeme od 1. listopada 2019. do 30. lipnja 2020. godine od ponedjeljka do petka u vremenu od 14:30 do 20:00 sati.

1. Početni iznos zakupnine s uračunatim troškovima redovitog održavanja za dvoranu iznosi 150,00 kuna po satu.

Početni iznos zakupnine s uračunatim troškovima redovitog održavanja za igralište iznosi 50,00 kuna po satu

1. Pravo sudjelovanja na natječaju imaju fizičke i pravne osobe registrirane u Republici Hrvatskoj.
2. Uz pisanu ponudu ponuditelj je dužan priložiti:

* kratak opis djelatnosti koja će se obavljati u poslovnom prostoru
* naziv, adresu, OIB, ime i prezime fizičke osobe odnosno ime i prezime osobe ovlaštene za zastupanje ponuditelja pravne osobe te telefonski broj osobe za kontakt
* željeni termin i trajanje termina

1. Najpovoljnija ponuda je ona koja uz ispunjenje uvjeta iz natječaja sadrži i najveći iznos zakupnine.
2. Pisane ponude s pripadajućim dokazima i prilozima i ponudbenom visinom zakupnine ponuditelji su dužni dostaviti u roku osam (8) dana od dana objave natječaja u zatvorenoj omotnici neposredno ili poštom na adresu škole: ***Osnovna škola Biograd, Dr. Franje Tuđmana 27, 23210 Biograd na Moru*** s naznakom ***«NE OTVARAJ – PONUDA ZA NATJEČAJ*».** Nepotpune i nepravovremene ponude neće se razmatrati.
3. Povjerenstvo će ponude otvoriti u Školi u roku od tri (3) dana od dana određenog za dostavu ponuda. Otvaranje ponuda nije javno.
4. Odluka o davanju u zakup ili Odluka o poništenju dostavlja se svim sudionicima javnog natječaja.
5. Osnovna škola Biograd zadržava pravo poništiti natječaj ili dio natječaja, odnosno ne prihvatiti niti jednu ponudu bez posebnog obrazloženja.

Obavijesti u vezi javnog natječaja: Jordanko Miloš, prof., tel.: 023/383-030, e-mail: [os.biograd@os-biogradnamoru.skole.hr](mailto:os.biograd@os-biogradnamoru.skole.hr)

RAVNATELJ ŠKOLE:

Jordanko Miloš, prof.